钦定古今图书集成/明伦汇编/闺媛典/第264卷 > 林氏女
## 钦定古今图书集成/明伦汇编/闺媛典/第264卷 > 林氏女

按《福州府志》：“林氏女，名玙芳，大宗伯燫孙。女幼许潮
阳令吴万全子尔雅，未嫁。尔雅亡，女年十六，欲奔丧，
父母难之，女重违父母命，乃止。自此斋素自持，誓必
为吴氏鬼。间或劝之，辄欷歔泣下欲死。父母知其志
坚，乃听之。足不履户外十有二年。临卒曰：‘葬归于吴’。
合掌持佛号，数声而绝。”